Կալցիումի կարբոնատի անտացիդ դեղահաբեր
**Անտացիդ,** միացություն, որը չեզոքացնում է ստամոքսի թթվայնությունը և օգտագործվում է թեթևացնելու այրոցը, մարսողության խանգարումը կամ ստամոքսի խանգարումը։ Որոշ անտացիդներ կիրառվում են փորլուծության և փորկապության բուժման մեջ։ Վաճառվող անտացիդները պարունակում են ալյումինի, կալցիումի, մագնեզիումի և նատրիումի աղեր։ Որոշ պատրաստուկներ պարունակում են երկու աղերի կոմբինացիա, ինչպես մագնեզիումի կարբոնատը և ալյումինի հիդրօքսիդը ( օրինակ՝ հիդրոտալցիտտը )։

Բժշկական կիրառություններ
------------------------

Անտացիդները հասանելի են otc և ընդունվում են ներքին ( պերօռալ ) արագ թեթևացնելով ոչ մշտական այրոցը, որը հանդիսանում է գաստրոէզոֆագեալ ռեֆլյուքս հիվանդության և մարսողության խանգարման հիմնական ախտանիշը։ Անտացիդներով միայնակ բուժումը ախտանշանային է և արդարացված է միայն թեթև ախտանիշների դեպքում։ Անտացիդների այլընտրանքային կիրառությունը ներառում է փորկապությունը, փորլուծությունը, հիպերֆոսֆատեմիան և մեզի հիմնայնացումը։ Որոշ անտացիդներ օգտագործվում են նաև որպես ենթաստամոքսային գեղձի ֆերմենտների փոխարինող թերապիայի հավելում ենթաստամոքսային գեղձի անբավարարության բուժման համար։

Չդիսոցվող անտացիդները ( նատրիումի ցիտրատը ) բարձրացնում է ստամոքսի pH-ը առանց ազդելու կամ քիչ ազդելու ստամոքսի ծավալի վրա, և, հետևաբար, կարող են որոշակի սահմանափակ կիրառություն ունենալ նախավիրահատական պրոցեդուրաներում։ Առավել արդյունավետ լինելու համար նատրիումի ցիտրատը պետք է տրվի վիրահատությունից հետո 1 ժամվա ընթացքում։

Կողմնակի ազդեցություններ
------------------------

Համաձայն 2013 թվականի ուսումնասիրության, պայմանական փրփրող հաբերը պարունակում են զգալի քանակությամբ նատրիում և կապվում են սրտանոթային անբարենպաստ իրադարձությունների հավանականության հետ։ Այլընտրանքային նատրում չպարունակող բանաձևերը, որոնք պարունակում են մագնեզիումի աղեր, կարող են հարուցել դիարեա, մինչդեռ կալցիում կամ ալյումին պարունակողները կարող են փորկապություն առաջացնել։ Հազվադեպ, կալցիումի կարբոնատի երկարատև օգտագործումը կարող է հանգեցնել երիկամներում քարերի առաջացման։ Ալյումին պարունակող անտացիդ դեղամիջոցների երկարատև օգտագործումը կարող է մեծացնել օստեոպորոզի զարգացման ռիսկը։ In vitro ուսումնասիրությունները ցույց են տվել,որ անտացիդների գերօգտագործման պատճառով կարող է դիտվել թթվի վերարտադրություն, սակայն այս բացահայտման նշանակությունը կասկածի տակ է դրվել։

Անտացիդների հատկությունները
---------------------------

Երբ ստամոքսում ավելորդ քանակությամբ թթու է արտադրվում, բնական լորձաթաղանթային պատնեշը, որը պաշտպանում է ստամոքսի լորձաթաղանթը, կարող է քայքայվել՝ հանգեցնելով ցավի և գրգռվածության։ Կա նաև պոտենցիալ թթվի հետհոսք, որը կարող է առաջացնել կերակրափողի ցավ և վնասվածք։ Անտացիդները պարունակում են հիմնային իոններ, որոնք քիմիապես չեզոքացնում են ստամոքսաթթուն, նվազեցնելով ստամոքսի լորձաթաղանթի և կերակրափողի վնասվածքը և մեղմում են ցավը։ Որոշ անտացիդներ ընկճում են պեպսինը, ֆերմենտ, որը թթվի հետհոսքի ժամանակ կարող է վնասել կերակրափողը։

Անտացիդները ուղղակիորեն չեն ընկճում թթվի սեկրեցիան և այդպիսով տարբերվոմ են թթվամարիչ դեղերից, ինչպիսիք են H2-ընկալիչների անտագոնիստները կամ պրոտոնային պոմպի ինհիբիտորները։ Անտացիդները չեն սպանում հելիկոբակտեր պիլորի *( Helicobacter pylori )* բակտերիան, որը հանգեցնում է խոցերի։

Փոխազդեցություններ
------------------

Տետրացիկլինի և մետաղի խելատացիայի կառուցվածքային պատկերումը, որտեղ «M»-ը մետաղն է, որը գտնվում է անտացիդներում։
Հայտնի է, որ անտացիդները փոխազդում են տարբեր ներքին ընդունման դեղամիջոցների հետ, ներառալ ֆտորքինոլոնային և տետրացիկլինային անտիբիոտիկները, երկաթը, իտրակոնազոլը և պրեդնիզոնը։ Այս փոխազդեցություններից որոշների համար պատասխանատու է մետաղների հետ խելատների առաջացումը (օրինակ՝ ֆտորքինոլոններ, տետրացիկլիններ), հանգեցնելով խելատացված դեղամիջոցի ներծծման նվազեցման։ Որոշ փոխազդեցություններ կարող են պայմանավորված լինել ստամոքսում pH-ի աճով, որը նկատվում է անտացիդի ներթափանցումից հետո, ինչը հանգեցնում է թույլ թթուների ներծծման ավելացմանը և թույլ հիմքերի ներծծման նվազմանը։

Դեղերի աբսորբցիայի վրա ստամոքսի թթվայնության և խելատացիայի հետևանքները մեղմելու առաջարկվող մեթոդը անտացիդ դեղերի ընդոնումը փոխազդող դեղամիջոցների հետ տարածելն է, այնուամենայնիվ այս մեթոդը այդքան էլ լավ ուսումնասիրված չէ մեզը հիմնայնացնող դեղերի համար։

Մտահոգություններ կան հետաձգված թողարկմամբ դեղերի և անտացիդների փոխազդեցության վերաբերյալ, քանի որ անտացիդները կարող են բարձրացնել ստամոքսի pH-ը մինչև մի կետի, որտեղ հետաձգված թողարկման դեղահատի ծածկույթը կլուծվի, ինչը կհանգեցնի դեղամիջոցի քայքայմանը, եթե այն pH-զգայուն է ։

Ձևակերպումներ
-------------

Անտացիդները կարող են ձևակերպվել այլ ակտիվ բաղադրիչների հետ, ինչպիսիք են սիմետիկոնը՝ գազը վերահսկելու համար, կամ ալգինաթթուն, գործելով որպես ֆիզիկական պատնեշ թթվի դեմ։

### Հեղուկներ

Տարբեր հեղուկ անտացիդ պատրաստուկներ են վաճառվում։ Ամենահաճախ հանդիպող հեղուկ պատրաստուկը մագնեզիումի կաթն է և մագնեզիում/ալյումին համակցումները։ Հեղուկ պրեպարատների պոտենցիալ առավելությունը դեղահաբերի նկատմամբ այն է, որ հեղուկները կարող են ապահովել ավելի արագ թեթևացում, սակայն դա կարող է համընկնել ազդեցության ավելի կարճ տևողության հետ։ Ամենահաճախհանդիպող բրենդները ներառում են Pepto-Bismol-ը և Gaviscon։

### ԴԵղահաբեր

#### Ծամվող դեղահաբեր

Ծամվող դեղահաբերը անտացիդների ամենատարածված ձևերից են և հեշտությամբ հասանելի են առանց դեղատոմսի։ Ստամոքս հասնելուն պես դեղահատի փոշին կլուծվի ստամոքսաթթվում, թույլ տալով կատիոններին անջատվել և չեզոքացնել ստամոքսի ավելցուկային թթվայնությունը։ Ընդահնուր աղեր հասանելի են հաբերի տեսքով, ներառյալ կալցիումի, մագնեզիումի, ալյումինի և նատրիումի։

Մի քանի տարածված բրենդներ են Tums, Gaviscon ծամվող հաբերը և Maalox-ը։

#### Փրփրող հաբեր

Փրփրացող հաբերը նախատեսված են ջրի մեջ լուծվելու և այնուհետև ածխաթթու գազի արտազատման համար։ Ընդհանուր բաղադրիչները ներառում են կիտրոնաթթուն և նատրիումի բիկարբոնատը, որը փոխազդում է և կոնտակտի մեջ է մտնում ջրի հետ՝ արտադրելով ածխածնի երկօքսիդ։ Փրփրող հաբերը կարող են նաև պարունակել ասպիրին, նատրիումի կարբոնատ կամ գինեթթու։ Ասպիրին պարունակող նյութերը կարող են առաջացնել ստամոքսի հետագա գրգռում և խոցեր՝ ստամոքսի լորձաթաղանթի վրա ասպիրինի ազդեցության պատճառով։

Հանդիպող բրենդները ներառում են Alka-Seltzer, Gaviscon և Eno։

Ծանոթագրություններ
------------------

1. 1 2  Internal Clinical Guidelines Team. (UK) (2014). *Dyspepsia and Gastro-Oesophageal Reflux Disease: Investigation and Management of Dyspepsia, Symptoms Suggestive of Gastro-Oesophageal Reflux Disease, or Both*. National Institute for Health and Care Excellence: Clinical Guidelines. London: National Institute for Health and Care Excellence (UK). PMID 25340236.
2. 1 2  Salisbury, Blake H.; Terrell, Jamie M. (2020), «Antacids», *StatPearls* (Treasure Island (FL): StatPearls Publishing), PMID 30252305, վերցված է 24 November 2020
3. ↑  «Aluminum hydroxide and magnesium carbonate Uses, Side Effects & Warnings». *Drugs.com*. Վերցված է 2020 թ․ նոյեմբերի 24-ին.(չաշխատող հղում)
4. 1 2 3  U.S. Department of Health & Human Services. Agency for Healthcare Research and Quality 23 September 2011 Consumer Summary – Treatment Options for GERD or Acid Reflux Disease: A Review of the Research for Adults Archived 11 October 2014 at the Wayback Machine.
5. 1 2  Salisbury, Blake H.; Terrell, Jamie M. (2020), «Antacids», *StatPearls* (Treasure Island (FL): StatPearls Publishing), PMID 30252305, վերցված է 23 December 2020
6. ↑  Graham, D. Y. (1982). «Pancreatic enzyme replacement: the effect of antacids or cimetidine». *Digestive Diseases and Sciences*. **27** (6): 485–490. doi:10.1007/BF01296725. ISSN 0163-2116. PMID 6282548. S2CID 10640940.
7. ↑  Practice Guidelines for Preoperative Fasting and the Use of Pharmacologic Agents to Reduce the Risk of Pulmonary Aspiration: Application to Healthy Patients Undergoing Elective Procedures: An Updated Report by the American Society of Anesthesiologists Task Force on Preoperative Fasting and the Use of Pharmacologic Agents to Reduce the Risk of Pulmonary Aspiration. Anesthesiology. 2017 March; 126(3).
8. ↑  George, J; Majeed, W; Mackenzie, IS; Macdonald, TM; Wei, L (2013 թ․ նոյեմբերի 26). «Association between cardiovascular events and sodium-containing effervescent, dispersible, and soluble drugs: nested case-control study». *BMJ (Clinical Research Ed.)*. **347**: f6954. doi:10.1136/bmj.f6954. PMC 3898660. PMID 24284017.
9. ↑  U.S. Department of Health and Human Services, National Institutes of Health, U.S. National Library of Medicine. Page last updated: 7 November 2014 Medline Plus: Taking Antacids
10. ↑  Texter, E. C. (1989). «A critical look at the clinical use of antacids in acid-peptic disease and gastric acid rebound». *The American Journal of Gastroenterology*. **84** (2): 97–108. ISSN 0002-9270. PMID 2644821.
11. ↑  Hade, J. E.; Spiro, H. (1992). «Calcium and acid rebound: a reappraisal». *Journal of Clinical Gastroenterology*. **15** (1): 37–44. doi:10.1097/00004836-199207000-00010. PMID 1500660. S2CID 10897187.
12. ↑  Bardhan, Karna Dev; Strugala, Vicki; Dettmar, Peter W. (2012). «Reflux Revisited: Advancing the Role of Pepsin». *International Journal of Otolaryngology*. **2012**: 646901. doi:10.1155/2012/646901. ISSN 1687-9201. PMC 3216344. PMID 22242022.
13. 1 2 3  Ogawa, Ryuichi; Echizen, Hirotoshi (2011). «Clinically Significant Drug Interactions with Antacids». *Drugs*. **71** (14): 1839–1864. doi:10.2165/11593990-000000000-00000. ISSN 0012-6667. PMID 21942976. S2CID 36875514.
14. 1 2  Patel, Divya; Bertz, Richard; Ren, Song; Boulton, David W.; Någård, Mats (2020). «A Systematic Review of Gastric Acid-Reducing Agent-Mediated Drug–Drug Interactions with Orally Administered Medications». *Clinical Pharmacokinetics*. **59** (4): 447–462. doi:10.1007/s40262-019-00844-3. ISSN 0312-5963. PMC 7109143. PMID 31788764.
15. ↑  IFFGD. Antacids Adapted from IFFGD Publication #520 by W. Grant Thompson. Last modified on 12 September 2014
16. ↑  Barnett, C. C.; Richardson, C. T. (1985). «In vivo and in vitro evaluation of magnesium-aluminum hydroxide antacid tablets and liquid». *Digestive Diseases and Sciences*. **30** (11): 1049–1052. doi:10.1007/BF01315602. ISSN 0163-2116. PMID 4053915. S2CID 8133980.
17. ↑  «Maalox Antacid Oral: Uses, Side Effects, Interactions, Pictures, Warnings & Dosing - WebMD». *www.webmd.com* (անգլերեն). Վերցված է 2022 թ․ հունիսի 24-ին.
18. ↑  Dubogrey, Ilya (2013). «Putting the Fizz into Formulation». *European Pharmaceutical Contractor*. No. Autumn. Արխիվացված է օրիգինալից 2021 թ․ օգոստոսի 28-ին. Վերցված է 2023 թ․ հունվարի 26-ին.
19. ↑  British Pharmacopeia 2003
20. ↑  *International Pharmacopoeia 2006*. World Health Organization. 2006. էջեր 966. ISBN 978-92-4-156301-7. Վերցված է 2013 թ․ հուլիսի 1-ին.
21. ↑  «Alka Seltzer Directions of use, Sodium & Aspirin content - Alka Seltzer relief from Headaches, Migraine & Upset stomach». *alkaseltzer.ie*. Արխիվացված է օրիգինալից 2015 թ․ ապրիլի 29-ին. Վերցված է 2017 թ․ ապրիլի 17-ին.
22. ↑  Blair, G. T.; DeFraties, J. J. (2000). «Hydroxy Dicarboxylic Acids». *Kirk-Othmer Encyclopedia of Chemical Technology*. *Kirk Othmer Encyclopedia of Chemical Technology*. էջեր 1–19. doi:10.1002/0471238961.0825041802120109.a01. ISBN 978-0471238966.
23. ↑  Graham, David Y.; Smith, J. Lacey (1986 թ․ մարտի 1). «Aspirin and the Stomach». *Annals of Internal Medicine*. **104** (3): 390–398. doi:10.7326/0003-4819-104-3-390. ISSN 0003-4819. PMID 3511824.